Il-Festa ta' Marija Bambina - Il-Mellieħa - 2017 IL-MAĦRAS: L-GĦASSIESA TAL-MELLIEĦA LEJN L-AĦĦAR ffn Charles Debono, il-Kuratur tal-Mużew Nazzjonali tal-Gwerra Skont il-Militia Roster tal-1417, kien hawn 24 post tal-gwardja mantenuti mill-Maħras, madwar Malta. Waħda minnhom kienet fil-Mellieħa Din kienet mgħassa lejl u nhar. Il-membri tal-Milizzja tal-Maħras, li kienu jkunu stazzjonati fil-Mellieħa kienu jitħallsu. Dan minħabba li l-post fejn kienu stazzjonati kien post strateġiku. Minn dan il-post kienu jaraw il-movimenti kollha li setgħu, kemm fil-Bajja tal-Mellieħa kif ukoll fil-fliegu bejn Malta u Għawdex. Skont il-lista li sab il-mibki Prof. Godfrev Wettinger, il-post tal-gwardja kien fil-post imsejjaħ Cumaha, li hu jinterpretaha bħala l-Qammieħ. Il-membri tal-Maħras kienu jieħdu ġuramenti kienu se jagħmlu minn kollox biex iżommu l-għassa. Każ partikulari seħħ fit-3 ta' Settembru 1461, meta Duardus Berberi deher quddiem il-Ġurati Nobbli tal-Università tal-Imdina f'ismu u f'isem Andrea Truntini u stqarr li se jżommu l-għassa fil-gwardja tal-Mellieħa, matul il-ġurnata bid-drittijiet u obbligi li ġġorr magħha. Possibilità ta' gwardja f'Selmun Skont il-Militia Roster tal-1417 kien hemm gwardja waħda biss fil-Mellieħa, dik ta' Cumaha jew il- Qammieħ. Milli jidher jista' jkun li aktar tard twaqqfet gwardja oħra f'Salamuni jew kif nafuh illum, Selmun. Din il-gwardja mhix imniżżla fil-lista ta' gwardji li kien għamel l-ewwel Storiku Ġan Franġisk Abela fl-1647. Selmun kienet vulnerabbli ħafna għal xi nżul mill-Mori, minħabba li l-unika gwardja oħra 'l bogħod minn hemm kienet dik ta' Santu Paulu, probabbilment il-Wardija. Referenza partikulari u interessanti hija dik tat-23 ta' Mejju 1473 meta Agustinu Xebirras u Sanvu Xerri ġew meħlusa mill-għassa, bi gratitudni talli rnexxielhom. jirreżistu l-inżul ta' grupp ta' Mori f'Selmun. Jista' jkun li f'dak iż-żmien kien hemm gwardja jew inkella kienu tnejn mit-tlett irġiel biż- żwiemel allokati bħala gwardja ta' Cumaha, li dak il- Mappa li turi fejn kienu l-gwardji ta' Cumaha u Selmun. (Sors: Kollezzjoni tal-awtur). iżda li hemm referenza għal irġiel fuq iż-żwiemel aktar milli rġiel tal-Maħras. Possibilità ta' torri Kien biss għall-aħħar taż-Żmien Nofsani li nsibu dokumentazzjoni li turi li kien hemm bini ta' xi torrijiet tal-għassa jew dak li kien għad fadal minnhom. Jidher li f'xi żmien wara l-1417 u l-1419- — 20; kien inbena torri xi mkien qrib it-Torri l-Aħmar. Milli jidher hemm indikazzjoni li kien hemm post jissejjah Burgio Torre jew aħjar dak li kien għad fadal minn torri. Abela jgħid li hemmhekk fl-1647 kien hemm il-fdalijiet ta' torri qadim. Din hi parti ċkejkna mill-istorja tal-Mellieħa fiż- Żmien Nofsani. Il-Mellieħa kienet vulnerabbli ħafna għal xi nżul jew attakk mill-Mori. Fl-1436, l-Isqof ta' Malta Senatore de Mello jgħid li fil-Mellieħa ma kienx għad fadal nies jgħixu fir-raħal, propju ħin setgħu kienu qegħdin jgħassu Selmun. Jidher, minħabba l-attakki tal-Mori.